text stringlengths 0 17.2k |
|---|
nitemwa sana pa kumona ukuti abantu abengi niwe bali balelumba |
joni nao pa kulanga insansa apampasha janet panuma amutomona na pe saya ati natotela sana janet wandi |
panuma ya kupela icikombe kuli ba mufulira joni na janet banina pa citukutuku baya no kuya |
ubushiku bumbi joni amonfa umusungu wakwe amuletela kalata alamwipusha ati bushe ni kalata obe uyu |
joni pa kumonapo ishina lyakwa janet asosa ati kwena te kalata wandi lelo wa mukashi wandi |
abika na kalata mu tumba kabili limbi aisafumya ulya kalata aloleshapo amona ilembo lya canakashi |
umutima umo wamweba ati isula umone ifilimo |
umbi nao wamukanya auti wiisula nakalimo ifumine kuli banyina kwa janet epa kubika kalata nakabili mu tumba |
ilyo joni afuma ku ncito asanga janet mu cikini aleipika icakulya |
ati atuushe cinono elyo apeela janet kalata wakwe |
janet ico aishiba ilembo apoka fye lubilolubilo asula atampa no kubelenga |
pa nshita janet alesoma kalata ulya ku mulandu wa mashiwi yalimo janet pa menso payaluka |
muli katala ulya amashiwi ya nsansa na yabulanda |
cinecine uyu kalata tafumine kuli ba nyina afumine kuli ulya kapenta tulumbwile kale clara nkosi |
uno muku clara alembele ifi mune mrs bowa |
ala nshilati nkulabe na nomba ncili ndekwibukisha |
kuno lusaka kwa mutende nesubilo na iwe na bwana obe muli umutende |
mune umunensu elizabeth zulu ali no mwana |
ifyo abipile we ala teti wishibe ukuti e ulya aweme filya |
nokuba nga abalumendo balepita kuti balemusaka na mate |
ala ni nakulu bantu alileka no kusamba wakwenda fye ne fitatilo mu numa |
awe kanshi mwandi ubufyashi nga e efyo bwalula abantu filya ine teti mbukabile ata see |
janet apo umutima te pa bulanda nao aishibe ukuti nga akwata umwana akaba nga elizabeth zulu |
janet pa kufisa ubulanda bwasokoloka muli kalata apeta kalata bwinobwino abepa no kuseka |
joni amwipusha ati nishani bushe bamayo bamutende ku lusaka |
janet kabili aseka bucence kabili ati ee bali fye umutende balemuposha no kumuposha |
kanshi aleti putu |
joni apalama ku mukashi alamucenya ati kwena bakashi bandi kalata alemoneka ngo ushimusekeshe fibi nshi filimo |
janet mwe bantu nga fibi nshi fingabapo kabili nga namupa amusomapo nico ilembelwe mu cindebele |
joni ati leta kanshi mone ifilemba bamayo na ine njishibe ukuboko kwabo |
janet alawayawaya joni asempola na kalata afungulula |
ico joni aletunganya ukuti janet alefisapo fimo apitilila fye ku kumona ishina lya ulembele |
amona ishina lya clara nkosi |
lyena ashininkisha no kushininkisha ukuti cinecine muli ifibipile muli kalata |
elyo aipusha ati iwe bushe banoko ishina lyabo nib a clara nkosi |
janet namwishiba ni tauni kelo ayasuka ati ala mwe bantu abo ni bamayo mwaice |
joni nga balembele nshi kalata mu cindebele |
janet abo bamayo bakulila ku bulawayo no kusambilila kwine eko basambilile isukulu |
nelyo kwena abene basezuru teti bacilembe bwino |
kwena joni nelyo amoneke ngo wasula pa nshita ilya ukutunganya kwakwe cacililako apanga no kupanga ukuti nelyo cibe shani mfwile ukwishiba ifilembelwe muli uyu kalata |
janet pa kunaya ubwali ali fye bulandabulanda aleimba na kalwimbo baleimba na bakapenta babiye mu lusaka |
ukutontonkanya kwaisa mu mutima ukwa kukwata abana ukukanaya ku biaolo apo alefwaila ukwikala pa nganda pen go musha ukucapa no kucisa ifyakufwala fya mulume |
ukukanalanda no mwaume umwine atemenwe fyonse ifi fyamufinya umutima alafwaya ukulepuka |
atala aima nako apimpula indeleshi ailolesha bakapafu ifyo babuta aibukisha nefyo abalumando balemutasha ku busuma bwakwe awe mukwai akampa na mu lupi |
buleca fye ulucelo cilya joni aya ku ncito janet abula na pensulo ukwasuka kalata wa mubiye uwafumine ku lusaka alemba nao ati |
mune nasantika sana pali kalata obe uyu aishilemfundako utuntu utwingi |
iye mayo ifyo ubulanda bunjishile pa kumfwa ifibipile elizabeth zulu pa mulandu wa kufyala umwana |
ala na ine ndetina sana mwandi e pali ine nga naba no mwana nkasanguke umukote |
awe mwandi amano nayapela nshishibe na fyakucita |
ine nine nkaleenda na matebela ya mwana wasanga imisu mu numa nga mumupaapa |
awe mwandi clara wesu iwe uli mukalamba wingamfundako ifyakucita pakuti amasakamiko yancepeleko |
iwe walishiba utwingi |
kuti wanjebako nelyo fye utwakuipususha ku cinkuula ici naupwako |
apopene abala asha no kwipika aya ku kuposta kalata |
kuti cilya aleposhita kalata pa post office bakumana na ulya cilumendo baumine kuli joni ku biaolo pa mulandu wa kulanda ifya butumpe na janet |
ulya cilumendo ico aletiina joni abalile acita kwati taishibana na janet janet ena kalekale amwibukisha e watampa no kumuposha |
cilumendo ati amone ukupama kwakwa janet ashininkisha no kuti ali eka awe apalama batampa no kupume lyashi |
cilumendo aipusha janet ati yangu ba sisita nomba mwalileka no kwisa ku biaolo |
janet ati ee batini babulasa |
ala cinecine ukuupwa takwawama batini abalume ubufuba e bandesha |
cilumendo mulandu nshi akwatila ubufuba bushe eo baputwililepo umutoto wenu |
janet kwena ukucilabulya bwine bushiku mwacitile nabo ifyongo ku biaolo naluba ne nshila yalungamako |
cilumendo kanshi sisita ulecula sana pantu ninjishiba uli mwina tauni walitemwa ukutandala no kwangala umo ulefwaila |
elyo ulya kamishi ese akuteeke ku munga we fwafwa |
awe ico cena te cisuma kwena ine leloline icungulo eko ndeya ku biaolo |
nomba ico janet aletiina ukuti nalimo limbi joni kuti abwela ku ncito asanga nshili pa nganda |
aeba cilumendo ati cisuma nabala napita tukamonana na limbi abuula incinga abwelela ku nganda |
ilyo joni abwelele ku ncito afwaisha ukwishiba amashiwi yali muli kalata janet apokele kuli clara nkosi |
atuma janet ku kushita utuntu ku beka pakuti ashalemo eka |
cilya janet afumapo apo pene atendeka no kufwaya kalata |
kuti ngefi aimona panshi ya sutikeshi wakwa janet |
ico ashaishibe cindebele abuula ipepala limbi epo akopolwela amashiwi yonse pakuti atwale ku baishiba icibendebele bamwalwileko mu cibemba |
cilya apwa apeta kalata bwinobwino abwesesha napo afuminishe elyo atampa ukulya ubwali |
ilyo janet abwela asunguka pa kumona joni acili alelya ubwali pantu inshita itali yapitapo apo ali elile |
cilya abika utupe aipusha joni ati yaba na nomba ucili ulelya ubwali shi katwishi uko wali watala waya |
joni ati bushe teti ntushe pakubala kuti nalalya nga neo baletamfya ngo lenjipushisha nshi |
janet iyoo mwe bantu ndeipusha fye |
panuma ya myeshi imoimo janet asuka aba pa bukulu |
ici caletele joni insansa ishingi nganshi pantu alefwaisha ukukwata umwana |
atampa no kupekenya ishina lya mwana nga afyalwa |
aletontonkanya ukuti nga mwaume nkamupeela ishina lya bashikulu wakwe kabili nga mwanakashi ishina lya banakulu |
janet wena ico mona aba pa bukulu ala mukwai na imwe kuti mwatunganya |
akwata ubulanda ubukalamba nganshi kabili alalanguluka kasuba konse |
alaesha na maka yonse ukufisa ifumo pakuti abantu tabalimwene |
ilyo aleenda alaumfwa insoni ishingi nga amona abantu balemulolesha |
wena aleti nalimo balepapa ifumo lyakwe kwati e wabalilapo ukwimita apo icalo capangilwa |
ke ce shamo bushiku bumo joni alwala impepo no mutwe janet ayasosa kuli banalume kwa joni nabo baisamutwala ku cipatala |
awe bayamuteeka pantu bamona ukuti namwalisha |
ubu bushiku janet asendama eka mu nganda |
ulucelo janet alatontonkanya ati awe lelo lyena na ku biaolo ndeya ngo wakundesha nani |
akasuba cily kayakalekaba mu mubili janet ncita ngo muntu winewine anina pa ncinga aya ku kumona joni no kumutwealilako utwakulya |
cilya abwelela ku nganda aumfwa ciwa amupimpila ukuti aye ku biaolo |
atampa no kuipempentesha afwala ubusaka sana pakuti ayemoneka bwino |
na pakuti abantu benutunganya asha aeba abena mupalamano ati naya ku maliketi ku kufwaya umunkoyo |
apo nishi cikashana afwele buu icakuti neco akafumo kali fye mu kutoola te wakwishiba no kuti ali pa bukulu |
anina incinga alungama ne nshila yak u maliketi |
umukashana wa mupampa kuti cilya ashingilila fye amayanda apetusha ne ncinga uyo ku biaolo |
ilyo aingila mu biaolo alafwaya ulya cilumendo bomfwana nankwe |
afwaya no kuti amumone nakalya awe ashita no bwalwa alanwa |
umo ekalishe amona fye ulya wine cilumendo alefwaya uyu balaposhanya |
Subsets and Splits
No community queries yet
The top public SQL queries from the community will appear here once available.